Laimonas Noreika

Laimonas Noreika (1926 m. lapkričio 27 d. Joniškyje – 2007 m. gegužės 31 d. Vilniuje) – Lietuvos aktorius, poezijos skaitovas, visuomenės veikėjas.

Biografija 
Mokėsi Šiaulių gimnazijoje, bet nebaigė, nes 1944 m. režisierius Borisas Dauguvietis pakvietė į Vilniaus valstybinį dramos teatrą. 1948 m. baigė LSSR dramos studiją, 1952 m. baigė Lunačarskio teatro meno institutą Maskvoje.

Nuo 1947 m. vaidino kine. 1952–1959 m. Kauno muzikinio dramos teatro artistas, 1959–1963 m. Kauno dramos teatro aktorius, 1963–1998 m. LSSR valstybinio akademinio dramos teatro aktorius. 1984–1996 m. dėstė Lietuvos valstybinėje konservatorijoje. 1988–1991 m. aktyviai dalyvavo Sąjūdžio Vilniaus grupės veikloje.

Nuo 1964 m. poezijos skaitovas. Parengtos poezijos programos: Simonas Daukantas, Julius Janonis, Vytautas Mačernis, Alfonsas Maldonis, Justinas Marcinkevičius, Marcelijus Martinaitis, Adomas Mickevičius, Vincas Mykolaitis-Putinas, Salomėja Nėris, Paulius Širvys, Pranas Vaičaitis ir kitos.

Palaidotas Antakalnio kapinėse.

Vaidmenys

Teatre 
 Rebcovas (Maksimas Gorkis, „Priešai“),
 Ragūnas (Juozas Grušas, „Herkus Mantas“),
 Prozorovas, Gajevas (Antonas Čechovas, „Trys seserys“),
 Dausprungas, Masalskis, Mažvydas, Piladas (Justinas Marcinkevičius, „Mindaugas“, „Katedra“, „Mažvydas“, „Prometėjas“, „Ikaras“,
 Viktoras, Francas (Arturas Mileris, „Kaina“),
 Lyras (Viljamas Šekspyras, „Karalius Lyras“) ir kt.

Kine 
 1947 m. – Juozas – „Marytė“, rež. Vera Strojeva
 1966 m. – Aleksynas, redaktorius – „Laiptai į dangų“, rež. Raimondas Vabalas
 1967 m. – Aitvaras – „Niekas nenorėjo mirti“, rež. Vytautas Žalakevičius
 1968 m. – Rozenbergas – „Moabito sąsiuvinis“ (Моабитская тетрадь), rež. Leonidas Kvinichidzė, Lenflm
 1968 m. – Inteligentas – „Jausmai“, rež. Algirdas Dausa, Almantas Grikevičius
 1968 m. – „Baltieji debesys“ (Белые тучи), rež. Rolanas Sergijenko, A. Dovženkos k/s
 1968 m. – Hofmanas – „Farhado žygdarbis“ (Подвиг Фархада), rež. Albertas Chačaturovas, Uzbekfilm
 1968 m. – Nikolsas – „Ne sezono metas“ (Мёртвый сезон), rež. Savva Kulišas, Lenfilm
 1969 m. – Abstas – „Daktaro Absto eksperimentas“ (Эксперимент доктора Абста), rež. Antonas Timonyšinas, A. Dovženkos k/s
 1969 m. – „Apysaka apie čekistą“ (Повесть о чекисте), rež. Borisas Durovas, Stepanas Pučinianas, Odesos kino studija
 1969 m. – „Trigubas patikrinimas“, rež. Aloyzas Brenčas, Rygos kino studija
 1969 m. – „Annos laimė“, rež. Jurijus Rogovas, Lenfilm
 1970 m. – „Šūviai griuvėsiuose“, rež. Vitalijus Četverikovas, Belarusfilm
 1971 m. – „Lobių sala“ (Остров сокровищ), rež. Jevgenijus Fridmanas, M. Gorkio kino studija
 1971 m. – „Visa karaliaus kariauna“, rež. Michailas Kozakovas, Naumas Ardašnikovas, Baltarusijos TV
 1971 m. – „Misija Kabule“, rež. Leonidas Kvinichidzė, Lenfilm
 1972 m. – „Susirėmimas“, rež. Stepanas Pučinianas, Odesos kino studija
 1972 m. – „Paskutinis fortas“, rež. Vasile Breskanu, Moldova-film
 1972 m. – „Berniūkščiai – geri žmonės“, rež. Vasile Breskanu, Moldova-film
 1973 m. – „Atversta knyga“, rež. Vladimiras Fetinas, Viktoras Titovas, Lenfilm
 1974 m. – Ilgūnas – „Paskutinė žiemos diena“, rež. Vladimiras Grigorjevas, Lenfilm
 1974 m. – „Nuotykiai žemėje ir padangėje“, rež. Igoris Vetrovas, A. Dovženkos kino studija
 1975 m. – Budrys – „Trijų valandų sustojimas“, rež. Aleksandras Svetlovas, Mosfilm
 1976 m. – Mykolas Džiugas – „Sodybų tuštėjimo metas“, rež. Almantas Grikevičius
 1977 m. – „Penkios sekundės iki katastrofos“, rež. Anatolijus Ivanovas, A. Dovženkos kino studija
 1977 m. – „Kančių keliai“, rež. Vasilijus Ordinskis, Mosfilm
 1978 m. – „Veidas taikinyje“, rež. Almantas Grikevičius
 1978 m. – „Stikliniai karoliai“, rež. Igoris Nikolajevas, M. Gorkio kino studija
 1979 m. – „Santa Esperansa“, rež. Sebastijanas Alarkonas, Mosfilm
 1979 m. – „Tas fantastiškas pasaulis“, rež. Tamara Pavliučenko, Viktoras Spiridonovas, Antonina Zinovjeva, SSRS Centrinė televizija
 1981 m. – „Atsakomasis ėjimas“ (Ответный ход), rež. Michailas Tumanišvilis, Mosfilm
 1981 m. – „Džanas-amerikonas“ – „Faktas“, rež. Almantas Grikevičius
 1981 m. – „Gruodžio 20-oji“ (20-е декабря), televizijos serialas, rež. Grigorijus Nikulinas, Lenfilm
 1983 m. – „Aukcionas“ (Аукцион), rež. Valerijus Kurykinas, Mosfilm
 1985 m. – „Amžiaus kontraktas“ (Контракт века), rež. Aleksandras Muratovas, Lenfilm
 1987 m. – Poliakovas – „Vizitas pas Minotaurą“ (Визит к Минотавру), rež. Eldoras Urozbajevas, M. Gorkio kino studija
 1989 m. – „Beldimas į duris“ (Стук в дверь), rež. Klimentas Chimidovas, Mosfilm
 1992 m. – „Gangsteriai vandenyne“, rež. Stepanas Pučinianas, M. Gorkio kino studija
 2007 m. – Bezuchovas – „Karas ir taika“ (Wojna i pokój), televizijos serialas, rež. Robertas Dornhelmas

Bibliografija 
 Aktoriaus dienoraščiai: esė
 Vidurnakčio užrašai. – Vilnius: Lietuvos rašytojų sąjungos leidykla, 2001.
 Čiurlionio 16 (Dienoraščiai, atsiminimai)

CD 
 „Poeta. Lietuvių lyriką skaito Laimonas Noreika“. Viešoji įstaiga „Vieno aktoriaus teatras“, Kolekcija „Lietuvių aktorių balsai“ / III, 2006 m.
 „Maironis. Lyrika. Skaito Laimonas Noreika“. Viešoji įstaiga „Vieno aktoriaus teatras“, Kolekcija „Lietuvių aktorių balsai“ / V, 2007 m.

Įvertinimas 
 1973 m. LTSR nusipelnęs artistas
 1976 m. LTSR nusipelnęs meno veikėjas
 1986 m. LSSR liaudies artistas
 1993 m. Lietuvos nacionalinė kultūros ir meno premija
 1996 m. DLK Gedimino 4 laipsnio ordinas 
 2000 m. Lietuvos nepriklausomybės medalis

Šaltiniai

Literatūra 
 Laimonas Noreika gyvenime, scenoje, ekrane: knyga-albumas (sud. Stasys Lipskis). – Vilnius: Žuvėdra, 2007. – 119 p.: iliustr. – ISBN 978-9955-669-23-4
 Laimono laimė: atsiminimai apie aktorių Laimoną Noreiką (sud. Janina Rutkauskienė). – Vilnius: Lietuvos rašytojų sąjungos leidykla, 2011. – 344 p.: iliustr. – ISBN 978-9986-39-667-3

Lietuvos nacionalinės kultūros ir meno premijos laureatai
Lietuvos aktoriai
Lietuvos skaitovai